Ir-Regolament tal-Kummissjoni (KEE) Nru 3077/78
tal-21 ta’ Diċembru 1978
dwar l-ekwivalenza maċ-ċertifikati ta’ attestazzjoni tal-Komunità li jakkumpanjaw il-ħops impurtat minn pajjiżi li mhumiex membri
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jisstabbilixxi l-Komunità Ekonomika Ewropea;
Wara li kunsidrat ir-Regolament tal-Kunsill (KEE) Nru 1696/71 tas-26 ta’ Lulju 1971 dwar l-organizzazzjoni komuni tas-suq fil-ħops [1], kif l-aħħar emendat bir-Regolament (KEE) Nru 1170/77 [2], u b’mod partikolari l-Artikolu 5(2) tiegħu,
Billi huwa speċifikat fl-Artikolu 5 tar-Regolament (KEE) Nru1696/71 li l-ħops u l-prodotti tal-ħops minn pajjiżi m’humiex membri jistgħu jkunu impurtati biss jekk il-livelli ta’ kwalita tagħhom huma ta’ l-inqas ekwivalenti għal-limiti minimi tal-marketing adottati għall-ħops jew prodotti tal-ħops jew id-derivattivi tagħhom maħsuda fil-Komunità; billi iżda hu speċifikat li dawn il-prodotti għandhom jitqiesu li laħqu l-istandard imsemmi hawn fuq jekk ikollhom magħhom ċertifikat maħruġ mill-awtoritajiet tal-pajjiż ta’ l-oriġni li jkun rikonoxxut bħala ekwivalenti għaċ-ċertifikat meħtieġ għall-bejgħ tal-ħops u prodotti tal-ħops ta’ oriġini mill-Komunità;
Billi fir-Regolament tal-Kummissjoni (KEE) Nru 3076/78 dwar l-importazzjoni tal-ħops mill-pajjiżi mhux membri [3] kienu adottati disposizzjonijiet li magħhom iċ-ċertifikati riferuti hawn fuq għandhom ikunu konformi;
Billi l-Istati Uniti ta’ l-Amerika, il-Polonja, il-Bulgarija, il-Jugoslavja, ir-Repubblika tal-Poplu taċ-Ċina, iċ-Ċekoslovakja u l-Awstrija aċċettaw li jkunu konformi mal-ħtiġiet preskritti għall-marketing tal-ħops u l-prodotti tal-ħops u awtorizzaw ċerti aġenziji biex joħorġu ċertifikati ta’ l-ekwivalenza; billi dawn iċ-ċertifikati għandhom għalhekk ikunu meqjusa bħala ekwivalenti għaċ-ċertifikati tal-Komunità u l-prodotti koperti minnhom mdaħħla għal ċirkolazzjoni ħielsa;
Billi l-miżuri li hemm disposizzjoni dwarhom f’dan ir-Regolament huma skond l-opinjoni tal-Kumitat ta’ Ġestjoni għall-Ħops.
ADOTTAT DAN IR-REGOLAMENT:
Artikolu 1
Iċ-ċertifikati li jakkumpanjaw il-ħops u l-prodotti tal-ħops impurtati minn pajjiżi li m’humiex membri maħruġa b’konformità tar-Regolament (KEE) Nru 3076/78 minn aġenzija li tidher fl-Anness ta’ dan ir-Regolament għandha titqies bħala ekwivalenti għaċ-ċertifikat preskritt fl-Artikolu 2 tar-Regolament (KEE) Nru 1696/71.
Artikolu 2
Dan ir-Regolament għandu jidħol fis-seħħ fl-1 ta’ Jannar 1979.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-21 ta’ Diċembru 1978.